
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2200 

13 Οκτωβρίου 2015 


ΑΠΟΦΑΣΕΙ Σ 

Αριθμ. Α1β/Γ.Π.θίΚ· 77529 

Μεταβίβαση αρμοδιοτήτων και του δικαιώματος υπο¬ 
γραφής εγγράφων «Με εντολή Υπουργού» στον Γ ε¬ 
νικό Γραμματέα Δημόσιας Υγείας του Υπουργείου 
Υγείας. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Το άρθρο 81 παρ.1 του Ν. 1892/1990, «Για τον εκσυγ¬ 
χρονισμό και την ανάπτυξη και άλλες διατάξεις» (ΦΕΚ 
101/Α71990). 

2. Το άρθρο 27 του Ν. 4320/2015, «Ρυθμίσεις για τη 
λήψη άμεσων μέτρων για την αντιμετώπιση της αν¬ 
θρωπιστικής κρίσης την οργάνωση της Κυβέρνησης 
και των Κυβερνητικών Οργάνων και λοιπές διατάξεις» 
(ΦΕΚ 29/Α719-03-2015). 

3. Το Π.δ. 63/2005, «Κωδικοποίηση της Νομοθεσίας 
για την Κυβέρνηση και Κυβερνητικά Όργανα», ιδίως το 
άρθρο 54 (ΦΕΚ 98/Α72005). 

4. Το άρθρο 90 του «Κώδικα της Νομοθεσίας για την 
Κυβέρνηση και Κυβερνητικά Όργανα», που κυρώθηκε 
με το άρθρο πρώτο του Π.δ. 63/2005 (ΦΕΚ 98/Α72005). 

5. Το Π.δ. 106/2014, «Οργανισμός του Υπουργείου Υγεί¬ 
ας», όπως ισχύει (ΦΕΚ 173/Α728-08-2014). 

6. Το Π.δ. 73/2015, «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 116/Α723-09-2015). 

7. Τη με αριθ. Αία/οικ. 14111/2015 κοινή απόφαση του 
Πρωθυπουργού και του Υπουργού Υγείας και Κοινω¬ 
νικών Ασφαλίσεων (ΦΕΚ 94/ΥΌΔΔ/04-03-2015) περί 
διορισμού Γενικού Γραμματέα Δημόσιας Υγείας του 
Υπουργείου Υγείας. 

8. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού. 

9. Την ανάγκη εύρυθμης και αποδοτικής λειτουργίας 
των Υπηρεσιών του Υπουργείου και την ταχεία διεκπε¬ 
ραίωση των υποθέσεων αυτών, αποφασίζουμε: 

Αρθρο 1 

ΓΕΝΙΚΕΣ ΑΡΜΟΔΙΟΤΗΤΕΣ 

Ο Γ ενικός Γ ραμματέας της Γ ενικής Γ ραμματείας Δη¬ 
μόσιας Υγείας έχει την εποπτεία, τον έλεγχο και τον 
συντονισμό στα Δίκτυα Δημόσιας Υγείας, στις Περιφε¬ 


ρειακές Διευθύνσεις Δημόσιας Υγείας, στα Περιφερεια¬ 
κά Συμβούλια Δημόσιας Υγείας, στους Τομείς Δημόσιας 
Υγείας, στις Διευθύνσεις Δημόσιας Υγείας των υπη¬ 
ρεσιών β' βαθμού αυτοδιοίκησης του Ν. 3852/2010 και 
των Δημοτικών Υπηρεσιών που ασκούν δραστηριότητες 
δημόσιας υγείας, όπως αυτές ισχύουν, το Αεροϋγειονο- 
μείο, το Σώμα Λειτουργών Δημόσιας Υγείας και όλους 
εν γένει τους φορείς που υπόκεινται στο Υπουργείο 
Υγείας και άπτονται θεμάτων που αφορούν στον τομέα 
της δημόσιας υγείας, πρόληψης και προαγωγής της 
υγείας στο Ε.Σ.Υ. και προστασίας του περιβάλλοντος. 
Προσυπογράφει όλα τα έγγραφα που υπογράφει ο 
Υπουργός και άπτονται των αρμοδιοτήτων που ορίζο¬ 
νται στα παρακάτω άρθρα. 

Έχει την πλήρη αρμοδιότητα για θέματα καθορι¬ 
σμού, συντονισμού και διαλειτουργικότητας της πολι¬ 
τικής ηλεκτρονικής υγείας και ηλεκτρονικής υγείας του 
Υπουργείου Υγείας. Ο Γενικός Γραμματέας Δημόσιας 
Υγείας χειρίζεται θέματα υπηρεσιακής λειτουργίας και 
ανάθεσης των υπηρεσιών ευθύνης του, σε σχέση με τον 
Οργανισμό λειτουργίας και οργάνωσης του Υπουργείου. 
Το συντονισμό κάθε άλλου θέματος που ανατίθεται 
από τον Υπουργό. 

Άρθρο 2 

ΜΕΤΑΒΙΒΑΣΗ ΑΡΜΟΔΙΟΤΗΤΩΝ ΣΕ ΑΝΤΙΚΕΙΜΕΝΑ 
ΥΠΗΡΕΣΙΩΝ - ΕΞΑΙΡΕΣΕΙΣ 

1. Στο Γ ενικό Γ ραμματέα Δημόσιας Υγείας μεταβιβά¬ 
ζονται οι ακόλουθες αρμοδιότητες: 

Α. Η Εθνική Σχολή Δημόσιας Υγείας (Ε.Σ.Δ.Υ.). 

Β. Το Κέντρο Ελέγχου και Πρόληψης Νοσημάτων 
(ΚΕ.ΕΛ.Π.ΝΟ.). 

Γ. Από τη Γ ενική Διεύθυνση Δημόσιας Υγείας και Υπη¬ 
ρεσιών Υγείας: 

• Η Διεύθυνση Δημόσιας Υγείας, εκτός του Τμήματος 
Παραγόντων Κινδύνου και Κοινωνικών Παραγόντων για 
την Υγεία και Εξαρτήσεων. 

• Η Διεύθυνση Στρατηγικού Σχεδιασμού. 

• Από τη Διεύθυνση Πρωτοβάθμιας Φροντίδας Υγείας 
και Πρόληψης, το Τμήμα Αγωγής Υγείας και Πρόληψης 
και από το Τμήμα Δημόσιων Μονάδων Πρωτοβάθμιας, 
η αρμοδιότητα έναρξης και λειτουργίας του Γ.Ν. Θήρας 
από την Α.Ε.Μ.Υ. Α.Ε. 

• Η Διεύθυνση Φαρμάκων και Προϊόντων Υγείας. 

Στην αρμοδιότητα του Γ ενικού Γ ραμματέα Δημόσιας 

Υγείας ανήκει η σύνθεση, λειτουργία και συντονισμός 

των συλλογικών οργάνων του Υπουργείου των Διευθύν¬ 
σεων της Γενικής Διεύθυνσης Δημόσιας Υγείας και Υπη¬ 
ρεσιών Υγείας αρμοδιότητας του Γενικού Γραμματέα 
Δημόσιας Υγείας, συμπεριλαμβανομένου του Εθνικού 
Συμβουλίου Δημόσιας Υγείας (Ε.ΣΥ.ΔΎ.). 

Δ. Από τη Γενική Διεύθυνση Ανθρωπίνων Πόρων και 
Διοικητικής Υποστήριξης, η Διεύθυνση Ηλεκτρονικής 
Διακυβέρνησης. 

Ε. Εντάσσονται στην αρμοδιότητα του Γ ενικού Γ ραμ- 
ματέα Δημόσιας Υγείας οι παρακάτω οργανικές μονά¬ 
δες του Υπουργείου: 

• Η Διεύθυνση Ευρωπαϊκής και Διεθνούς Πολιτικής 
Υγείας. 

• Η Μονάδα Διαμόρφωσης Πολιτικών Υγείας και Του¬ 
ρισμού Υγείας. 

• Ο συντονισμός του Εθνικού Κέντρου Επιχειρήσεων 
Υγείας (Ε.Κ.ΕΠ.Υ.) σε θέματα Δημόσιας Υγείας και η 
λειτουργία και εποπτεία του Υγειονομικού Χάρτη και 
θεμάτων τεχνικής και χρηστικής εξέλιξης του. 

2. Εξαιρούνται τα έγγραφα τα οποία αφορούν: 

α. Στην άσκηση νομοθετικής πρωτοβουλίας, περιλαμ- 
βανομένης της πρότασης έκδοσης Π.δ. και Κανονιστικών 
Αποφάσεων. 

β. Στην επικοινωνία με το Γ ραφείο του Πρωθυπουρ¬ 
γού ή Κυβερνητικά Όργανα, Υπουργούς, Αναπληρωτές 
Υπουργούς και Υφυπουργούς. 

γ. Στα ερωτήματα στο Σώμα Επιθεωρητών Υπηρεσιών 
Υγείας και Πρόνοιας (Σ.Ε.Υ.Υ.Π.). 

δ. Στους διορισμούς διοικήσεων των εποπτευομένων 
Νομικών Προσώπων. 

ε. Στις πράξεις που απαιτείται συνυπογραφή με άλλους 
Υπουργούς, Αναπληρωτές Υπουργούς ή Υφυπουργούς. 

Άρθρο 3 

ΔΙΚΑΙΩΜΑ ΥΠΟΓΡΑΦΗΣ ΕΓΓΡΑΦΩΝ 
«ΜΕ ΕΝΤΟΛΗ ΥΠΟΥΡΓΟΥ» 

Ο Γ ενικός Γ ραμματέας Δημόσιας Υγείας εκτός από τις 
αρμοδιότητες του προηγούμενου άρθρου έχει δικαίωμα 
υπογραφής «Με εντολή Υπουργού» για τα εξής θέματα: 


1. Τα ερωτήματα στο Εθνικό Συμβούλιο Δημόσιας 
Υγείας (Ε.ΣΥ.Δ.Υ.). 

2. Τα ερωτήματα στο Κεντρικό Συμβούλιο Υγείας 
(ΚΕ.Σ.Υ.) για γνωμοδότηση, γενικότερης και καθοριστι¬ 
κής σημασίας. 

3. Τα ερωτήματα στο Γραφείο Νομικού Συμβούλου. 

4. Την επιβολή προστίμων για παραβάσεις των διατά¬ 
ξεων που αφορούν την παραγωγή και τη διακίνηση των 
φαρμακευτικών και καλλυντικών προϊόντων. 

5. Τις πράξεις έγκρισης σκοπιμότητας δαπάνης για 
ποσό από 120.000 ευρώ μέχρι του ποσού των 500.000 
ευρώ. 

Άρθρο 4 
ΕΚΠΡΟΣΩΠΗΣΗ 

Ο Γενικός Γραμματέας Δημόσιας Υγείας εκπροσω¬ 
πεί το Υπουργείο Υγείας σε θέματα δημόσιας υγείας, 
πρόληψης και προαγωγής της υγείας και συνεργάζεται 
με άλλους αρμόδιους φορείς. Ο Γενικός Γραμματέας 
εκπροσωπεί το Υπουργείο Υγείας στον Π.Ο.Υ. και στον 
Ο.Ο.Σ.Α. και σε άλλους Οργανισμούς που ορίζονται από 
τον Υπουργό. 

Άρθρο 5 

ΤΕΛΙΚΕΣ ΔΙΑΤΑΞΕΙΣ 

1. Σε κάθε περίπτωση έκδοσης πράξεων, σύμφωνα με 
την παρούσα απόφαση, θα πρέπει στο σκεπτικό τους 
να αναγράφεται η παρούσα απόφαση. 

2. Από τη δημοσίευση της απόφασης αυτής καταργεί- 
ται κάθε άλλη προηγούμενη που ρυθμίζει όμοια θέματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2015 

Ο ΥΠΟΥΡΓΟΣ 

ΑΝΔΡΕΑΣ ΞΑΝΘΟΣ 

